**Jūrmala, 2019**

**Publiskais gada pārskats**

**2019**

Saturs

[1. Pamatinformācija 2](#_Toc12537103)

[1.1. Juridiskais statuss 2](#_Toc12537104)

[1.2. Aģentūras funkcijas 2](#_Toc12537105)

[1.3. Aģentūras darbības mērķis un virzieni 3](#_Toc12537106)

[1.4. Aģentūras īstenotās budžeta programmas un apakšprogrammas 4](#_Toc12537107)

[1.5. Aģentūras 2019. gada galvenie uzdevumi 5](#_Toc12537108)

[2. Finanšu resursi un Aģentūras darbības rezultāti 6](#_Toc12537109)

[2.1. Valsts budžeta finansējums un tā izlietojums 6](#_Toc12537110)

[2.1.1. Programmas „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” 6](#_Toc12537111)

[2.1.2. Programmas „Eiropas Sociālā fonda (ESF) projektu un pasākumu īstenošana” apakšprogrammas 63.07.00 „Eiropas Sociālā fonda (ESF) īstenotie projekti labklājības nozarē (2014.-2020.)” 7](#_Toc12537112)

[2.1.3. Programmas “Nozaru vadība un politikas plānošana” apakšprogramma “Nozares centralizēto funkciju izpilde” 7](#_Toc12537113)

[2.2. Aģentūras sniegtie maksas pakalpojumi un citi pašu ieņēmumi 8](#_Toc12537115)

3.Galvenie 2019.gada notikumi, kas ietekmējuši Aģentūras darbību pārskata gadā…………..8

[3.1.Profesionālās rehabilitācijas pakalpojumi 10](#_Toc12537116)

[3.1.1.Profesionālās piemērotības noteikšana 11](#_Toc12537117)

[3.1.2. Izglītība Jūrmalas profesionālā vidusskolā 13](#_Toc12537118)

3.1.3.Izglītība Aģentūras Koledžā……………………………………………………………14

[3.1.4. Karjeras veidošana 15](#_Toc12537119)

[3.1.5. Transportlīdzekļu vadītāju apmācība 17](#_Toc12537120)

[3.1.6.Transportlīdzekļu pielāgošana 17](#_Toc12537121)

[3.2. Sociālo pakalpojumu uzskaite un koordinēšana 18](#_Toc12537122)

[3.3. Sociālās rehabilitācijas pakalpojumi 20](#_Toc12537123)

[4. Aģentūras darbības efektivitātes uzlabošana 23](#_Toc12537124)

[5. Personāls 23](#_Toc12537125)

[6. Komunikācija ar sabiedrību 24](#_Toc12537126)

[7. Aģentūras 2019.gadā plānotie uzdevumi 26](#_Toc12537127)

# 1. Pamatinformācija

### 1.1. Juridiskais statuss

Sociālās integrācijas valsts aģentūra (turpmāk - Aģentūra) ir labklājības ministra pārraudzībā esoša tiešās pārvaldes iestāde, kas darbojas saskaņā ar 2012. gada 18.decembra Ministru kabineta (turpmāk - MK) noteikumiem Nr.914 „Sociālās integrācijas valsts aģentūras nolikums”.

### 1.2. Aģentūras funkcijas

Aģentūra veic  Sociālo pakalpojumu un sociālās palīdzības likuma 15.1panta pirmajā daļā noteiktās funkcijas:

* sniedz sociālās rehabilitācijas pakalpojumus (ja nepieciešams, arī veselības aprūpes pakalpojumus) personām, tai skaitā Nacionālo bruņoto spēku karavīriem, zemessargiem, Iekšlietu ministrijas sistēmas iestāžu amatpersonām ar speciālajām dienesta pakāpēm un normatīvajos aktos par starptautisko palīdzību noteiktajiem civilajiem ekspertiem;
* nosaka profesionālo piemērotību personām darbspējīgā vecumā ar invaliditāti, garīga rakstura traucējumiem vai prognozējamu invaliditāti;
* sniedz profesionālās rehabilitācijas pakalpojumus personām darbspējīgā vecumā ar invaliditāti, garīga rakstura traucējumiem vai prognozējamu invaliditāti un īsteno profesionālās pamatizglītības, profesionālās vidējās izglītības, pirmā līmeņa profesionālās augstākās izglītības (koledžas izglītība), profesionālās tālākizglītības un profesionālās pilnveides programmas, sagatavojot speciālistus profesijās, kuras nepieciešamas invalīdu sociālās aizsardzības pasākumu veikšanai;
* profesionālās rehabilitācijas pakalpojumu ietvaros nodrošina transportlīdzekļa vadīšanas apmācību personām, kurām nav medicīnisku pretindikāciju šādai apmācībai;
* koordinē valsts finansētu sociālās rehabilitācijas, profesionālās rehabilitācijas un ilgstošas sociālās aprūpes un sociālās rehabilitācijas pakalpojumu sniegšanu;
* sniedz no valsts budžeta finansētu tehnisko palīglīdzekļu pakalpojumu -nodrošina transportlīdzekļa pielāgošanu;
* nosaka profesionālo piemērotību bezdarbniekiem, kuri bijuši bez darba vismaz 12 mēnešus un saņēmuši Nodarbinātības valsts aģentūras nosūtījumu uz profesionālās piemērotības noteikšanu;
* sniedz profesionālās rehabilitācijas pakalpojumus personām ar garīga rakstura traucējumiem, kurām nav noteikta invaliditāte vai prognozējama invaliditāte.

### 1.3. Aģentūras darbības mērķis un virzieni

Aģentūras darbības mērķis ir īstenot valsts politiku personu ar invaliditāti un personu ar funkcionēšanas traucējumiem sociālās integrācijas jomā un īstenot profesionālās pamatizglītības, profesionālās vidējās izglītības, pirmā līmeņa profesionālās augstākās izglītības (koledžas izglītība), profesionālās tālākizglītības un profesionālās pilnveides programmas.

Aģentūras darbības virzieni ir pakalpojumu sniegšana klientiem un centralizēta Aģentūras un citu institūciju sniegto pakalpojumu piešķiršana un to saņemšanas koordinēšana.

Pakalpojumu sniegšana klientiem ir Aģentūras galvenais darbības virziens, kas aptver visas būtiskākās Aģentūras funkcijas un uzdevumus. Aģentūra klientiem sniedz šādus pakalpojumus:

* profesionālā rehabilitācija;
* profesionālās piemērotības noteikšana;
* sociālā rehabilitācija;
* transportlīdzekļu pielāgošana;
* maksas pakalpojumi.

Aģentūra par valsts budžeta finansējumu nodrošina profesionālās piemērotības noteikšanas, profesionālā rehabilitācijas, sociālā rehabilitācijas un transportlīdzekļu pielāgošanas pakalpojumus, savukārt, maksas pakalpojumus Aģentūra sniedz saskaņā ar 24.09.2013. MK noteikumiem Nr.1002 ”Sociālās integrācijas valsts aģentūras maksas pakalpojumu cenrādis”.

Profesionālās rehabilitācijas klientiem, kuri izsaka vēlmi un kuriem nav medicīnisku kontrindikāciju vadīt transportlīdzekli, Aģentūra nodrošina B kategorijas transportlīdzekļa vadītāja prasmju apguvi.

Aģentūra kopš 2015.gada 4.jūlija īsteno Eiropas Sociālā fonda projektu „Personu ar invaliditāti vai garīga rakstura traucējumiem integrācija nodarbinātībā un sabiedrībā” (Nr. Nr.9.1.4.1/16/I/001) (turpmāk – ESF projekts). ESF projekta mērķis ir palielināt vienas no diskriminācijas riskiem visvairāk pakļautajām sabiedrības grupām – personas ar smagu invaliditāti (I un II invaliditātes grupa) un personu ar garīga rakstura traucējumiem integrāciju darba tirgū un sabiedrībā, paaugstinot personas nodarbinātības iespējas un iespējas uz patstāvīgu dzīvi sabiedrībā.

Aģentūra ir Nodarbinātības valsts aģentūras sadarbības partneris un kopš 2017.gada 15.maija īsteno Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" projekta “Atbalsts ilgstošajiem bezdarbniekiem” Nr. 9.1.1.2/15/I/001 pasākumu „Profesionālās piemērotības noteikšana” bezdarbniekiem, kuri bijuši bez darba vismaz 12 mēnešus un saņēmuši Nodarbinātības valsts aģentūras nosūtījumu uz profesionālās piemērotības noteikšanu.

Aģentūra ir Biedrības „Latvijas Darba devēju konfederācija” sadarbības partneris un no 2019.gada īsteno darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošana” projektu "Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos" (Nr.8.5.1.0/16/I/001).

Sniegti sociālās rehabilitācijas pakalpojumi, fizioterapijas nodarbības un psihologu konsultācijas saskaņā ar sadarbības līgumu ar Jūrmalas Domes Labklājības pārvaldi, kas noslēgts Rīgas plānošanas reģiona projekta “Deinstitucionalizācija un sociālie pakalpojumi personām ar invaliditāti un bērniem” (Nr.9.2.2.1/15/1/002) ietvaros.

Sniegts sociālās rehabilitācijas pakalpojums Iekšējā drošības biroja amatpersonām ar speciālo dienesta pakāpi, saskaņā ar 2019.gada 20.jūnijā noslēgto līgumu par sociālās rehabilitācijas ar ārstniecības elementiem pakalpojuma nodrošināšanu Iekšējā drošības biroja amatpersonām ar speciālo dienesta pakāpi.

Aģentūras un citu institūciju sniegto sociālo pakalpojumu piešķiršana un saņemšanas koordinēšana ir specifisks Aģentūras darbības virziens, kura ietvaros tiek nodrošināta centralizēta valsts finansētu sociālās rehabilitācijas un ilgstošas sociālās aprūpes un sociālās rehabilitācijas pakalpojumu piešķiršana un saņemšanas koordinēšana.

### 1.4. Aģentūras īstenotās budžeta programmas un apakšprogrammas

* Valsts pasūtījuma programmas „Valsts sociālie pakalpojumi” apakšprogramma„Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”;
* Programmas „Eiropas Sociālā fonda (ESF) projektu un pasākumu īstenošana” apakšprogrammas „ESF īstenotie projekti labklājības nozarē (2014-2020)” ESF projekta „Personu ar invaliditāti vai garīga rakstura traucējumiem integrācija nodarbinātībā un sabiedrībā” (Nr. Nr.9.1.4.1/16/I/001);
* Programmas “Eiropas Sociālā fonda (ESF) projektu un pasākumu īstenošana” apakšprogrammas „ESF īstenotie projekti labklājības nozarē (2014-2020)”. ESF projekta “Atbalsts ilgstošiem bezdarbniekiem” (Nr.9.1.1.2/15/I/001);
* Programmas “Eiropas Sociālā fonda (ESF) projektu un pasākumu īstenošana” apakšprogrammas „ESF īstenotie projekti labklājības nozarē (2014-2020)”. ESF projekta “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”(Nr.8.5.1.0/16/I/001);
* **Programmas “Nozaru vadība un politikas plānošana” apakšprogramma “Nozares centralizēto funkciju izpilde”.**

### 1.5. Aģentūras 2019. gada galvenie uzdevumi

Aģentūrai noteiktie darbības rezultāti, rezultatīvie rādītāji un to izpilde (1.tab.):

1.tabula

|  |  |  |  |
| --- | --- | --- | --- |
| Rezultatīvie rādītāji | Plāns | Izpilde | Izpilde % |
| **Personām ar prognozējamu invaliditāti un invaliditāti sniegts sociālpsiholoģiskais atbalsts un vispusīga informācija par profesionālās rehabilitācijas un darba iespējām** | | | |
| Apzinātas un informētas personas | 1800 | 2009 | 112 |
| **Personām ar prognozējamu invaliditāti un personām ar invaliditāti sociālās aizsardzības pasākumu veikšanai nepieciešamajiem speciālistiem nodrošinātas profesionālās izglītības iespējas speciāli pielāgotā vidē** | | | |
| Personas ar prognozējamu invaliditāti un invaliditāti, kurām noteikta pro­fesionālā piemērotība | 400 | 336 | 84 |
| Personas ar prognozējamu invaliditāti un invaliditāti, kuras saņēmušas profesionālās rehabilitācijas pakalpojumu | 300 | 261 | 87 |
| Personas, kuras studējušas profesijās, kuras nepieciešamas personu ar invaliditāti sociālās aizsardzības pasākumu veikšanai (surdotulki)\* | 10 | 13 | 130 |
| Personu īpatsvars, kuras pēc profesionālās rehabilitācijas pakalpojuma saņemšanas iekārtojušās darbā (%) | 30 | 27 | 90 |
| **Personām ar prognozējamu invaliditāti un invaliditāti uzlabotas mobilitātes iespējas** | | | |
| Pielāgotie automobiļi | 30 | 31 | 103 |
| **Noteiktām personu mērķa grupām nodrošināta sociālā rehabilitācija** | | | |
| Sociāli rehabilitētās personas ar funkcionāliem traucējumiem darbspējas vecumā, pēc darbspējas vecuma, kuras strādā, Černobiļas atomelektrostacijas avāri­jas seku likvidēšanas dalībnieki, Černobiļas atomelektrostacijas avārijas seku rezultātā cietušās personas, politiski represētās personas un personas ar prognozējamu invaliditāti (skaits) | 4260 | 3677 | 86 |
| Sociālās rehabilitācijas pakalpojumu saņēmušo personu īpatsvars pakalpojumu pieprasījušo personu (kuras minētas 1.rādītājā) kopskaitā (%) | 34 | 43 | 126 |
| Sociāli rehabilitētie Nacionālo bruņoto spēku karavīri pēc atgriešanās no starptautiskajām operācijām | 183 | 74 | 40 |
| **Efektīva un klientorientēta Sociālās integrācijas valsts aģentūras darbība** | | | |
| Personu ar funkcionāliem traucējumiem īpatsvars sociāli rehabilitēto personu skaitā, kurām funkcionālās spējas uzlabotas atbilstoši Bartela indeksam līdz 30% (līdz trīs Bartela punktiem (ieskaitot))\*\* | 25 | 0,2 | 1 |
| Personu ar funkcionāliem traucējumiem īpatsvars sociāli rehabilitēto personu skaitā, kurām funkcionālās spējas, uzlabotas atbilstoši Bartela indeksam virs 30% (par četriem un vairāk Bartela punktiem)\*\* | 5 | 0 | 0 |
| Personu ar funkcionāliem traucējumiem īpatsvars sociāli rehabilitēto personu skaitā, kurām funkcionālās spējas atbilstoši Bartela indeksam saglabātas esošajā līmenī (%)\*\* | 70 | 96 | 137 |
| Personu, kas apmierinātas ar profesionālās rehabilitācijas pakalpojumu, īpatsvars respondentu skaitā (%) | 80 | 99 | 124 |
| Personu, kas apmierinātas ar sociālās rehabilitācijas pakalpojumu, īpatsvars respondentu skaitā (%) | 95 | 99 | 104 |

# 2. Finanšu resursi un Aģentūras darbības rezultāti

### 2.1. Valsts budžeta finansējums un tā izlietojums

Aģentūrai 2019.gadā valsts budžeta programmu un projektu realizācijai piešķirts finansējums EUR 6 167 251 apmērā. Ieņēmumu faktiskā izpilde bija EUR 6 064 080 jeb 98,3%.

### 2.1.1. Programmas „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”

2.tabula

|  |  |  |  |  |
| --- | --- | --- | --- | --- |
| Nr. p.k. | Finansiālie rādītāji | 2018.gadā faktiskā izpilde EUR | 2019.gadā | |
| Plāns  EUR | Faktiskā izpilde EUR |
| 1. | Resursi izdevumu segšanai | 5 867 161 | 5 629 411 | 5 526 240 |
| 1.1. | Dotācija no vispārējiem ieņēmumiem | 5 124 378 | 4 984 240 | 4 984 240 |
| 1.2. | Ieņēmumi no maksas pakalpojumi un citi pašu ieņēmumi | 520 150 | 600 000 | 497 397 |
| 1.3. | Transferti | 222 633 | 45 171 | 44 603 |
| 2. | Izdevumi -kopā | 5 889 208 | 5 629 553 | 5 526 239 |
| 2.1. | Atlīdzība | 3 388 985 | 3 616 180 | 3 616 180 |
| 2.2. | Preces un pakalpojumi | 2 060 731 | 1 868 662 | 1 800 111 |
| 2.3. | Subsīdijas un dotācijas | 68 283 | 0 | 0 |
| 2.4. | Sociālie pabalsti | 2 829 | 5000 | 1455 |
| 2.5. | Kapitālie izdevumi | 362 880 | 134 211 | 102 993 |
| 2.6. | Starptautiskā sadarbība | 5 500 | 5 500 | 5 500 |
|  | Finansiālā bilance | -22 047 | -142 | 1 |
|  | Maksas pakalpojumu un citu pašu ieņēmumu naudas līdzekļu atlikumu izmaiņas | 22 189 | 142 | 142 |

Ieņēmumu faktiskā izpilde 2019.gadā ir EUR 5 526 240 apmērā jeb 98,2% pret plānoto. Faktiski pret pieejamiem līdzekļiem finansējums izlietots EUR 5 526 239 jeb 100%.

### 2.1.2. Programmas „Eiropas Sociālā fonda (ESF) projektu un pasākumu īstenošana” apakšprogrammas 63.07.00 „Eiropas Sociālā fonda (ESF) īstenotie projekti labklājības nozarē (2014.-2020.)”

3.tabula

|  |  |  |  |  |
| --- | --- | --- | --- | --- |
| Nr. p.k. | Finanšu rādītāji | 2018.gadā faktiskā izpilde  EUR | 2019.gadā | |
| Plāns  EUR | Faktiskā izpilde  EUR |
| 1. | Resursi izdevumu segšanai | 597 511 | 479 232 | 479 232 |
| 1.1. | Dotācija no vispārējiem ieņēmumiem | 597 511 | 479 232 | 479 232 |
| 2. | Izdevumi - kopā | 593 509 | 479 232 | 478 443 |
| 2.1. | Atlīdzība | 382 482 | 339 806 | 339324 |
| 2.2. | Preces un pakalpojumi | 192 993 | 134 426 | 134 119 |
| 2.3. | Kapitālie izdevumi | 18 034 | 5 000 | 5 000 |
|  | Finansiālā bilance | 4 002 |  | 789 |

Ieņēmumu faktiskā izpilde 2019.gadā ir EUR 58 608 apmērā jeb 100% pret plānoto. Faktiski pret pieejamiem līdzekļiem finansējums izlietots EUR 478 443 apmērā jeb 99,8%.

### 2.1.3. Programmas “Nozaru vadība un politikas plānošana” apakšprogramma “Nozares centralizēto funkciju izpilde”

4.tabula

|  |  |  |  |  |
| --- | --- | --- | --- | --- |
| Nr. p.k. | Finanšu rādītāji | 2018.gadā faktiskā izpilde EUR | 2019.gadā | |
| Plāns  EUR | Faktiskā izpilde  EUR |
| 1. | Resursi izdevumu segšanai | 59 991 | 58 608 | 58 608 |
| 1.1. | Dotācija no vispārējiem ieņēmumiem | 59 991 | 58 608 | 58 608 |
| 2. | Izdevumi - kopā | 59 990 | 58 608 | 58 607 |
| 2.1. | Atlīdzība – darba devēja izdevumi veselības, dzīvības un nelaimes gadījumu apdrošināšanai | 59 990 | 58 608 | 58 607 |

Ieņēmumu faktiskā izpilde 2019.gadā ir EUR 58 607 apmērā jeb 100% pret plānoto. Faktiski pret pieejamiem līdzekļiem finansējums izlietots EUR 58 607 apmērā jeb 100,0%.

### 2.2. Aģentūras sniegtie maksas pakalpojumi un citi pašu ieņēmumi

Aģentūra atbilstoši 24.09.2013. MK noteikumiem Nr.1002 ”Sociālās integrācijas valsts aģentūras maksas pakalpojumu cenrādis” sniedza maksas pakalpojumus, nodrošinot:

* profesionālo tālākizglītību;
* profesionālo izglītību Jūrmalas profesionālajā vidusskolā un Koledžā;
* rehabilitācijas pakalpojumus;
* ārstniecības pakalpojumus;
* transportlīdzekļu pielāgošanas pakalpojumu;
* viesu izmitināšanas pakalpojumu;
* ēdināšanas pakalpojumus;
* telpu nomu;
* autotransportu un autotransporta stāvvietas;
* pārējos maksas pakalpojumus.

2019. gadā Aģentūras maksas pakalpojumu plāns bija EUR 600 000, izpilde - EUR 497 397 jeb 82,9%. Lielākā daļa no kopējā sniegto maksas pakalpojumu apjoma EUR 422 598 (85,0%) ir ieņēmumi par rehabilitācijas un ārstniecības pakalpojumiem, kā arī viesnīcas pakalpojumiem.

**3. Galvenie 2019.gada notikumi, kas ietekmējuši Aģentūras darbību pārskata gadā**

Aģentūras darbības efektivitātes uzlabošanai un pakalpojumu attīstības nodrošināšanai veiktie būtiskākie uzdevumi:

Nodrošināti kvalitatīvi pakalpojumi Aģentūras klientiem: sociālās rehabilitācijas un profesionālās rehabilitācijas pakalpojumi, profesionālās piemērotības noteikšanas pakalpojums, transportlīdzekļu pielāgošanas pakalpojums:

* + - paplašināts sociālās rehabilitācijas pakalpojumu piedāvājums: ieviesti jauni fizioterapijas pakalpojumi, ieviests klienta funkcionēšanas (neatkarības) spēju līmeņa un rehabilitācijas pakalpojuma efektivitātes noteikšanas instruments *WHOODAS 2.0*;
    - profesionālās piemērotības noteikšanas procesā ieviesta darbspēju novērtēšanas metode *MELBA© & IDA©,* efektivizējot profesionālās piemērotības noteikšanas pakalpojumu;
    - veikti priekšdarbi (izstrādāti dokumenti, informēta sabiedrība u.c.), lai sagatavotos transportlīdzekļu pielāgošanas pakalpojuma pilotprojekta īstenošanai 2020.gadā – pakalpojuma nodošanai ārpakalpojumā;
    - uzsākta sadarbība ar VARAM un VPVKAC, lai informētu sabiedrību par Aģentūras pakalpojumiem un veicinātu pakalpojumu pieejamību.

Nodrošināts izglītības process:

* + - Aģentūra akreditējusi Jūrmalas profesionālās vidusskolas īstenotās 6 profesionālās vidējās izglītības, arodizglītības un pamatizglītības programmas un 12 profesionālās tālākizglītības un profesionālās pilnveides izglītības programmas. Akreditācijas termiņš – 6 gadi;
    - Aģentūras koledža uzsākusi studiju virzienu akreditācijas procesu, sagatavoti un iesniegti akreditācijas dokumenti Akadēmiskās informācijas centrā studiju virziena “Ekonomika” studiju programmu “Grāmatvedība un nodokļi” un “Mārketings un tirdzniecība” akreditācijai.

Aģentūras darbību ietekmējuši grozījumi tiesiskajā regulējumā:

* + - 2019.gada 10.decembrī stājušies spēkā grozījumi MK noteikumos Nr. 352 "[Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi](https://likumi.lv/ta/id/275075-darbibas-programmas-izaugsme-un-nodarbinatiba-9-1-4-specifiska-atbalsta-merka-palielinat-diskriminacijas-riskiem-paklauto-iedzi...)", ar kuriem ir noteikts papildus pieejamais finansējums, sasniedzamie rezultāta rādītāji un iznākuma rādītāji, līdz ar ko ir pagarināts projekta īstenošanas periods līdz 2021.gada 31.decembrim;
    - 2019.gada 03.decembrī apstiprināti MK noteikumi Nr.578 “Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā”, ar kuriem noteikta sociālās rehabilitācijas pakalpojuma mērķa grupa un īstenošanas nosacījumi;
    - 2019.gada 1.aprīlī stājās spēkā ar Labklājības ministriju saskaņoti sociālās rehabilitācijas pakalpojuma grozi (pamatojoties uz pakalpojumu izmaksu pieaugumu), kā rezultātā, Aģentūrai piešķirtā finansējuma ietvaros sociālās rehabilitācijas pakalpojumu varēja nodrošināt mazākam klientu skaitam, nekā plānots;
    - veikti grozījumi 2013.gada 24.septembra MK noteikumos Nr.1002 “Sociālās integrācijas valsts aģentūras maksas pakalpojumu cenrādis”;
    - 2019.gada 2.septembrī apstiprināts Aģentūras iekšējais normatīvais akts Nr. 1-6/16 “Izmitināšanas dienesta viesnīcā un ēdināšanas nodrošināšanas kārtība profesionālās piemērotības noteikšanas pakalpojuma un profesionālās rehabilitācijas pakalpojuma klientiem”, nosakot kritērijus atbalsta pasākumu piešķiršanai, efektivizējot pakalpojumu īstenošanu un lietderīgu finanšu un cilvēkresursu izmantošanu.

Īstenoti ESF projekti:

* ESF projekta „Personu ar invaliditāti vai garīga rakstura traucējumiem integrācija nodarbinātībā un sabiedrībā” Nr. Nr.9.1.4.1/16/I/001 ietvaros profesionālās piemērotības noteikšanas pakalpojumu saņēmušas 56 personas, īstenotas 13 jaunas prasmju apmācību programmas personām ar garīga rakstura traucējumiem, prasmju apmācības programmās iesaistot 27 audzēkņus un profesionālās tālākizglītības programmās 11 audzēkņus ar smagu un ļoti smagu invaliditāti. Pēc atbalsta saņemšanas darbā iekārtojušās 25 personas, turpina izglītību 4 personas, darba meklējumiem Nodarbinātības valsts aģentūrā reģistrējušās 24 personas;
* ESF projekta “Atbalsts ilgstošajiem bezdarbniekiem” Nr. 9.1.1.2/15/I/001 pasākuma „Profesionālās piemērotības noteikšana” ietvaros pakalpojumu saņēmušas 276 personas ar invaliditāti;
* ESF projekta “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”(Nr.8.5.1.0/16/I/001) ietvaros praksi izgāja 9 profesionālās vidējās un arodizglītības programmu audzēkņi;
* Aģentūra turpinājusi darbu starptautiskajā asociācijā “Eiropas rehabilitācijas platforma”.

Nodrošināta un pilnveidota informācijas un tehnoloģiju infrastruktūra:

* uzturētas valsts finansētu sociālo pakalpojumu koordinēšanai nepieciešamās programmatūras;
* lai mazinātu darbinieku administratīvo slogu un palielinātu klientam veltīto speciālista laiku, pastāvīgi pilnveidotas informācijas sistēmas;
  + - uzturēta Aģentūras infrastruktūra, nodrošinot pakalpojuma pieejamību un drošu vidi klientiem un darbiniekiem; atbilstoši Aģentūras darba plānā 2019.gadam noteiktajiem uzdevumiem un pieejamam finansējumam, veikta pielāgotas vides un infrastruktūras uzturēšana. 2019.gada nogalē uzsākta liftu rekonstrukcija Dubultu pr.71, Jūrmala;
    - izvērtējot Aģentūrai pieejamo finansējumu profesionālās rehabilitācijas pakalpojumu nodrošināšanai un Aģentūras atbalsta punktu darbības efektivitāti, pieņemts lēmums pārtraukt Daugavpils atbalsta punkta darbību no 2019.gada 01.jūlija un Rēzeknes atbalsta punkta darbību no 2020.gada 01.janvāra, turpmāk nodrošinot pakalpojumus Jūrmalā;
    - uzlabota darba vide un darba organizēšanas sistēma. Aģentūra pastāvīgi pārskata un analizē administratīvo procedūru pakalpojumu piešķiršanas un nodrošināšanas procedūras, lai tās vienkāršotu, mazinot administratīvo slogu.

# 3.1.Profesionālās rehabilitācijas pakalpojumi

Lai personas ar invaliditāti vai prognozējamu invaliditāti varētu apgūt jaunu profesiju vai pilnveidot savas profesionālās zināšanas un prasmes, Aģentūra piedāvā profesionālās rehabilitācijas pakalpojumus, kas ietver šādas darbības:

* profesionālās piemērotības noteikšanu;
* profesionālās kvalifikācijas iegūšanu, apgūstot kādu no izglītības programmām Aģentūras Koledžā vai Jūrmalas profesionālajā vidusskolā;
* individuālo sociālo rehabilitāciju;
* atbalsta sniegšanu iekārtošanai darbā pēc profesionālās kvalifikācijas iegūšanas.

### 3.1.1.Profesionālās piemērotības noteikšana

**Profesionālās piemērotības noteikšana ir pakalpojums par valsts budžeta līdzekļiem personām ar invaliditāti vai prognozējamu invaliditāti,** kurām nepieciešams apgūt profesiju, pārkvalificēties vai pilnveidot profesionālās zināšanas un prasmes Aģentūras [Koledžā](http://www.siva.gov.lv/koledza.html) vai [Jūrmalas profesionālajā vidusskolā](http://www.siva.gov.lv/profesionala-vidusskola.html) (turpmāk – JPV).

2019.gadā profesionālās piemērotības noteikšanas pakalpojumu saņēma 336 personas, no tām 164 sievietes un 172 vīrieši, tai skaitā Jūrmalā – 291 persona, Aģentūras atbalsta punktos - 45 personas.

Profesionālās piemērotības noteikšanas pakalpojumu saņēma 25 personas (7%) ar 1.invaliditātes grupu - 8 sievietes un 17 vīrieši, 191 persona (58%) ar 2.invaliditātes grupu - 80 sievietes un 111 vīrieši, 99 personas (29%) ar 3.invaliditātes grupu - 67 sievietes un 32 vīrieši, 21 persona (6%) bērni invalīdi – 9 sievietes un 12 vīrieši (skat. 1.att.).

1.attēls

Profesionālās piemērotības noteikšanas pakalpojumu visvairāk izmantoja personas ar 2.grupas invaliditāti (58%), kā arī personas vecuma grupā no 19 līdz 24 gadiem (15%) un no 55 līdz 59 gadiem (14%).

Profesionālās piemērotības noteikšanas pakalpojumu saņēmušo personu sadalījums pa vecuma grupām un invaliditātes grupām (skat. 2.att.).

2.attēls

Kopumā profesionālās piemērotības noteikšanas laikā  267 personām (79%) sniegts ieteikums saņemt profesionālās rehabilitācijas pakalpojumu: apgūt profesionālās kvalifikācijas programmu JPV ieteikts 222 personām (83%) (114 sievietes un 108 vīrieši), studēt Koledžā - 45 personai (17%) (27 sievietes un 18 vīrieši).

Apgūt JPV izglītības programmas ieteikts 12 personām (5%) ar 1.invaliditātes grupu,  131 personām (59%) ar 2.invaliditātes grupu,  61 personām (28%) ar 3.invaliditātes grupu un 18 personām (8%) bērniem invalīdiem.

Studēt Koledžas studiju programmās ieteikts 2 personām (4%) ar 1.invaliditātes grupu, 23 personām (52%) ar 2.invaliditātes grupu, 20 personām (44%) ar 3.invaliditātes grupu (skat. 3.att.).

3.attēls

2019.gadā apzinātas un informētas par profesionālās rehabilitācijas pakalpojuma saņemšanas iespējām 2009 personas ar invaliditāti un prognozējamu invaliditāti darbspējas vecumā (805 personas Aģentūras atbalsta punktos un 1204 personas Jūrmalā).

Saskaņā ar sadarbības līgumu ar Nodarbinātības valsts aģentūru, profesionālās piemērotības noteikšanas pakalpojumu Aģentūra sniedz ESF projekta “Atbalsts ilgstošajiem bezdarbniekiem” ietvaros. 2019.gadā profesionālās piemērotības noteikšanas pakalpojums sniegts 276 mērķa grupas personām, no kurām 80 personas (29%) saņēma ieteikumu iegūt profesionālo kvalifikāciju kādā no aģentūras JPV programmām un 35 personas (13%) - Koledžas studiju programmām.

Nodrošinot profesionālās piemērotības noteikšanas pakalpojuma vienotu, kontrolējamu un izsekojamu sniegšanu gan valsts budžeta, gan ESF projektu ietvaros, sagatavoti Profesionālās piemērotības noteikšanas Metodiskie noteikumi, kur apkopoti visu pakalpojuma sniegšanā iesaistīto speciālistu atzinumi, uzdevumu un nodarbību mērķi un apraksti. Pakalpojuma sniegšanas kvalitātes pastāvīgai pilnveidei, Aģentūras darbiniekiem regulāri organizētas apmācības, lai veicinātu izpratni par darba specifiku darbā ar klientiem ar psihiska rakstura traucējumiem, funkcionēšanas traucējumiem u.c.

### 3.1.2. Izglītība Jūrmalas profesionālā vidusskolā

2019.gadā profesionālās rehabilitācijas pakalpojumu JPV saņēma 138 izglītojamie (vidēji mēnesī. Liels īpatsvars izglītojamo apmeklējuši apmācību programmas, kuras nepārsniedz viena gada termiņu). Izglītojamie apguvuši arodizglītības, profesionālās pamatizglītības un profesionālās vidējās izglītības, tālākizglītības un profesionālās pilnveides izglītības programmas. Prasmju programmas apguva un apliecības saņēma 37 audzēkņi. Klātienē mācījās 92% izglītojamo, neklātienē izglītību apguva 8% JPV audzēkņu.

4.attēls

2019.gadā JPV absolvēja 106 izglītojamie. Apliecības par profesionālās pilnveides un tālākizglītības kursu beigšanu saņēma 63 izglītojamie, par profesionālās vidējās izglītības programmas apguvi – 8, par arodizglītības programmu apguvi – 19, par profesionālās pamatizglītības programmu apguvi - 16 izglītojamie. 12 personas skolu beidza ar sekmju izziņu.

Lai uzlabotu sniegtā profesionālās rehabilitācijas pakalpojuma kvalitāti, noskaidrots pakalpojumu saņēmēju viedoklis, veicot aptaujas un apkopojot rezultātus divas reizes gadā. Ar saņemtajiem profesionālās rehabilitācijas pakalpojumiem apmierināti 83 % aptaujāto JPV izglītojamo.

**3.1.3. Izglītība Aģentūras Koledžā**

2019.gadā Koledžā profesionālās rehabilitācijas pakalpojumu saņēma vidēji mēnesī 136 studenti, t.sk. 13 personas (vidēji mēnesī) apguva surdotulka specialitāti profesijā, kas nepieciešama invalīdu sociālās aizsardzības pasākumu veikšanai. Koledžā atbilstoši profesionālās piemērotības noteikšanas ieteikumam un darba tirgus pieprasījumam tika īstenotas septiņas pirmā līmeņa profesionālās augstākās izglītības programmas, kas realizētas divās studiju formās - pilna laika klātienē un nepilna laika neklātienē.

2019.gadā Koledžu absolvēja 35 studenti. Studenti ieguva pirmā līmeņa augstāko profesionālo izglītību šādās studiju programmās:

* „Grāmatvedība un nodokļi” - 13 absolventi;
* „Mārketings un tirdzniecība” - 4 absolventi;
* „Cilvēku resursu vadība” - 8 absolventi ;
* „Informācijas tehnoloģijas” - 2 absolventi;
* „Lietišķo sistēmu programmatūra” - 3 absolventi;
* „Surdotulks” – 3 absolventi;
* „Viesnīcu servisa vadība” - 2 absolventi.

Lai uzlabotu profesionālās rehabilitācijas pakalpojuma sniegšanu, divas reizes gadā veiktas studentu apmierinātības aptaujas un noskaidrota apmierinātība ar sniegtajiem pakalpojumiem. Īpaša vērība pievērsta apmierinātībai ar izglītības pakalpojuma kvalitāti. 2019.gada aptaujas rezultāti liecina par augstu apmierinātību ar izglītības/studiju programmu kvalitāti.

### 3.1.4. Karjeras veidošana

Nozīmīga profesionālās rehabilitācijas pakalpojuma sastāvdaļa ir mācību un kvalifikācijas prakses, kuras Aģentūras izglītības iestādes īsteno sadarbībā ar darba devējiem. Pārskata periodā kvalifikācijas prakses nodrošinātas 191 JPV audzēknim un 43 mācību un 31 kvalifikācijas prakses vietas Koledžas studentiem. Visciešākā sadarbība prakšu vietu nodrošināšanā izveidojusies ar VSIA "Bērnu klīniskā universitātes slimnīca", Rīgas Tehnisko universitāti,SIA “Quaesta” un Jūrmalas pilsētas domi. 2019.gadā noslēgts sadarbības līgums ar SIA “Quaesta” Koledžas studiju programmu “Grāmatvedība un nodokļi” un “Mārketings un tirdzniecība” studentu mācību un kvalifikācijas prakses nodrošināšanai.

2019.gadā veikta darba devēju aptauja, kuras rezultāti dod iespēju izvērtēt Koledžas studentu sagatavotību atbilstoši darba tirgus tendencēm un prasībām. Darba devēju aptaujas rezultāti liecina, ka Koledžas studentiem ir laba teorētiskā un praktiskā sagatavotība (5.att.).

5.attēls

Lai veicinātu absolventu sekmīgāku iekļaušanos darba tirgū, pēc profesionālās kvalifikācijas iegūšanas sešu mēnešu periodā absolventiem nodrošināts karjeras attīstības atbalsts, piedāvāts atbalsts darbā iekārtošanās jautājumu risināšanai, sniegta informācija par aktuālajām vakancēm uzņēmumos atbilstoši iegūtajai kvalifikācijai, sniegts psiholoģiskais atbalsts u.c.

2019.gadā JPV absolvēja 149 audzēkņi, bet darbā iekārtojušies 41 absolvents (28%). Savukārt, no Koledžu absolvējušajiem 35 studentiem, darbā iekārtojušies 22 absolventi (62%).

Visvairāk nodarbināti ir JPV izglītības programmu “Komerczinības” ar iegūstamo profesionālo kvalifikāciju rūpniecības komercdarbinieks, “Datorsistēmas, datubāzes un datortīkli” ar iegūstamo profesionālo kvalifikāciju datorsistēmu tehniķis un “Datoru lietošana” ar iegūstamo profesionālo kvalifikāciju informācijas ievadīšanas operators, savukārt Koledžas absolventi visvairāk nodarbināti ir studiju programmu “Grāmatvedība un nodokļi”, “Cilvēku resursu vadība” absolventi, savukārt Koledžas absolventi visvairāk nodarbināti ir studiju programmu “Grāmatvedība un nodokļi”, “Cilvēku resursu vadība” absolventi.

Lai veicinātu audzēkņu un studentu izpratni par profesiju, 2019. gadā Aģentūras izglītības iestādes organizēja mācību ekskursijas, piemēram, uz Jūrmalas tūrisma inkubatoru, CV-Online Latvia, Ķemerunacionāloparku, Latvijas Nacionālo bibliotēku, Latvijas Universitātes Bioloģijas fakultāti, Grand Hotel Kempinski Riga. Mācību ekskursiju laikā studentiem bija iespēja uzdot interesējošos jautājumus, iegūt priekštatu par nozares speciālistu darba ikdienu, kā arī dibināt kontaktus prakses un turpmāko darba attiecību veidošanai.

Studentu un izglītojamo karjeras izglītība veiksmīgai integrācijai darba tirgū ir karjeras konsultanta, psihologu, sociālo darbinieku, pedagogu un mediķu veiksmīgas sadarbības rezultāts.

### 3.1.5. Transportlīdzekļu vadītāju apmācība

”B” kategorijas transportlīdzekļu vadītāju apmācību 2019.gadā par valsts budžeta līdzekļiem uzsāka 9 profesionālās rehabilitācijas klienti un 7 klienti par maksu.

Četri maksas klienti apguva transportlīdzekļa vadīšanu ar pielāgotu transportlīdzekli.

# 3.1.6.Transportlīdzekļu pielāgošana

Valsts apmaksātu transportlīdzekļa pielāgošanas pakalpojumu Aģentūra nodrošina personām ar invaliditāti, kurām Veselības un darbspēju ekspertīzes ārstu valsts komisija ir noteikusi speciāli pielāgota vieglā automobiļa nepieciešamību. Pakalpojumu par maksu nodrošina fiziskām un juridiskām personām saskaņā ar Aģentūras maksas pakalpojumu cenrādi.

2019.gadā par valsts budžeta līdzekļiem veikta 31 transportlīdzekļa pielāgošana atbilstoši personu ar invaliditāti funkcionēšanas traucējumu veidam. Pārskata periodā saīsināts transportlīdzekļa pielāgošanas pakalpojuma sniegšanas laiks, nodrošinot pakalpojumu maksimāli īsā laikā.

Izsniegti 31 atzinums par transportlīdzekļa pielāgojuma kodiem.

# 3.2. Sociālo pakalpojumu uzskaite un koordinēšana

**Aģentūra koordinē šādus valsts finansētus sociālos pakalpojumus:**

* Sociālās rehabilitācijas pakalpojumus:

1. personām ar funkcionēšanas traucējumiem darbspējīgā vecumā (no 15 līdz vecuma pensijas piešķiršanas vecumam), kā arī personām ar funkcionēšanas traucējumiem pēc darbspējīgā vecuma, kuras strādā un faktiski veic valsts sociālās apdrošināšanas iemaksas;
2. politiski represētām personām (tai skaitā Nacionālās pretošanās kustības dalībniekiem);
3. Černobiļas atomelektrostacijas avārijas (turpmāk - ČAES avārija) seku likvidēšanas dalībniekiem un ČAES avārijas seku likvidēšanas rezultātā cietušām personām līdz 18 gadu vecumam;

* sociālās rehabilitācijas pakalpojumus no psihoaktīvām vielām atkarīgiem bērniem;
* sociālās rehabilitācijas pakalpojumus no psihoaktīvām vielām atkarīgiem pieaugušajiem;
* sociālās rehabilitācijas pakalpojumus cilvēku tirdzniecības upuriem;
* ilgstošas sociālās aprūpes un sociālās rehabilitācijas pakalpojumus bērniem;
* ilgstošas sociālās aprūpes un sociālās rehabilitācijas pakalpojumus pilngadīgām personām ar smagiem garīga rakstura traucējumiem;
* ilgstošas sociālās aprūpes un sociālās rehabilitācijas pakalpojumus pilngadīgām neredzīgām personām.

2019.gadā sociālo pakalpojumu koordinēšanas nodrošināšanai Aģentūrā pieņemti 12 229 lēmumi: 10 438 lēmumi (t.sk. vēstules, pieprasījumi) sociālās rehabilitācijas pakalpojumu saņemšanai, 1656 lēmumi ilgstošas sociālās aprūpes un sociālās rehabilitācijas pakalpojumu saņemšanai, 81 lēmums sociālās rehabilitācijas pakalpojumu saņemšanai no psihoaktīvām vielām atkarīgiem bērniem un pieaugušajiem, 54 lēmumi sociālās rehabilitācijas pakalpojumu saņemšanai par cilvēku tirdzniecības upuri atzītām personām.

2814 lēmumi par uzņemšanu rindā valsts finansētu sociālās rehabilitācijas pakalpojumu saņemšanai, no tiem 1330 lēmumi par personu ar funkcionēšanas traucējumiem (1188 darbspējīgā vecumā, 142 pensijas vecumā strādājošiem) uzņemšanu rindā, 833 lēmumi par politiski represēto personu uzņemšanu rindā, 651 lēmums par ČAES avārijas seku likvidēšanas dalībnieku un cietušo personu uzņemšanu rindā (639 ČAES avārijas seku likvidēšanas dalībnieki un 12 seku rezultātā cietušās personas līdz 18 gadu vecumam) (6.att.).

6.attēls

Par valsts finansētu sociālās rehabilitācijas pakalpojumu piešķiršanu un par norīkojumu pakalpojumu saņemšanai pieņemti 4269 lēmumi, t.sk. 2734 personām ar funkcionēšanas traucējumiem (2393 darbspējīgā vecumā, 341 pensijas vecumā strādājošiem), 67 personām ar funkcionēšanas traucējumiem steidzamības kārtā (58 darbspējīgā vecumā, 9 pensijas vecumā strādājošiem), 809 politiski represētām personām, 659 ČAES avārijas seku likvidēšanas dalībniekiem un cietušajām personām (644 ČAES avārijas seku likvidēšanas dalībniekiem, 15 cietušajām personām līdz 18 gadu vecumam (7.att.).

7.attēls

2019.gada beigās pakalpojuma saņemšanai reģistrētas 8 519 personas. Secināms, ka sociālās rehabilitācijas pakalpojumus pieprasījušo personu kopskaits salīdzinot ar 2018.gada beigām (10 168 personas) samazinājies par 1649 personām (16 %).

Pieņemti 428 lēmumi par pilngadīgu personu, kurām nepieciešama ilgstoša sociālā aprūpe un sociālā rehabilitācija, uzņemšanu rindā un 397 lēmumi par ilgstošas sociālās aprūpes un sociālās rehabilitācijas pakalpojumu institūcijā piešķiršanu pilngadīgām personām un bērniem.

Sociālās rehabilitācijas pakalpojums piešķirts 35 personām, kuras atzītas par cilvēku tirdzniecības upuriem, 4 personām, kuras atzītas par cilvēku tirdzniecības upuriem, piešķirtas pakalpojumu sniedzēja konsultācijas pēc sociālās rehabilitācijas pakalpojumu kursa beigām, 4 personām piešķirts atbalsts kā personai, kas ar procesa virzītāja lēmumu atzīta par cietušo kriminālprocesa par cilvēku tirdzniecību ietvaros. Pieņemti 46 lēmumi par sociālās rehabilitācijas pakalpojuma piešķiršanu no psihoaktīvām vielām atkarīgām personām, t.sk. 21 pieaugušajam un 25 bērniem, kā arī 11 lēmumi par no psihoaktīvām vielām atkarīgu pieaugušo personu uzņemšanu rindā.

# 3.3. Sociālās rehabilitācijas pakalpojumi

Sociālā rehabilitācija ir pasākumu kopums, kas **vērsts uz personas sociālās funkcionēšanas spēju atjaunošanu vai uzlabošanu**, lai nodrošinātu sociālā statusa atgūšanu un iekļaušanos sabiedrībā. Sociālā rehabilitācija ir aktīvs un dinamisks process, kura laikā persona ar funkcionēšanas traucējumiem apgūst zināšanas un prasmes, lai sasniegtu maksimālu sociālu funkcionēšanu un paaugstinātu kapacitāti savas funkcionēšanas spēju uzlabošanai un ierobežojošo barjeru mazināšanai. Sociālajā rehabilitācijā īpaša nozīme ir psihosociālajam atbalstam, lai palīdzētu personai pārvarēt psiholoģiska rakstura barjeras, celt pašvērtējumu, motivēt aktīvi līdzdarboties sociālajā dzīvē.

Sociālās rehabilitācijas pakalpojums ietver individuāla sociālās rehabilitācijas plāna izveidi un īstenošanu, klientu un viņu piederīgo izglītošanu vides pielāgotības un palīglīdzekļu lietošanā, lai uzlabotu mobilitāti un veicinātu neatkarīgas dzīves iemaņu attīstību. Sociālās rehabilitācijas pakalpojumu nodrošina multiprofesionālas rehabilitācijas komandas speciālisti - sociālais darbinieks, sociālais rehabilitētājs, funkcionālie speciālisti (ergoterapeits, fizioterapeits, uztura speciālists), psihologs, brīvā laika organizators, ārsts, medicīnas māsa un atbalsta personāls.

Izvērtējot funkcionēšanas un veselības stāvokli, klienti saņem arī fizikālās medicīnas procedūras, kā arī pakalpojuma laikā klientiem nodrošina medicīniskā personāla diennakts uzraudzību, aprūpētāja atbalstu un funkcionēšanas spējām piemērotu vidi.

Noslēdzot rehabilitācijas kursu, speciālisti atkārtoti izvērtē personas funkcionēšanas spējas un novērtē vai ir sasniegts rehabilitācijas mērķis, sagatavo rekomendācijas funkcionēšanas spēju turpmākai saglabāšanai un uzlabošanai personas dzīvesvietā.

Sociālās rehabilitācijas pakalpojumu par valsts budžeta līdzekļiem Aģentūra sniedz:

* personām ar funkcionēšanas traucējumiem darbspējīgā vecumā;
* personām ar funkcionēšanas traucējumiem pēc darbspējīgā vecuma, ja persona strādā;
* personām ar prognozējamu invaliditāti;
* politiski represētām personām un nacionālās pretošanās kustības dalībniekiem;
* ČAES avārijas seku likvidēšanas dalībniekiem un ČAES avārijas seku rezultātā cietušām personām līdz 18 gadu vecumam;
* Latvijas Nacionālo bruņoto spēku karavīriem un Iekšlietu ministrijas sistēmas iestāžu amatpersonām ar speciālajām dienesta pakāpēm;
* profesionālās rehabilitācijas saņēmējiem (rehabilitācijas kurss saskaņā ar individuālu sociālās rehabilitācijas plānu).

2019.gadā sociālās rehabilitācijas pakalpojumus par valsts budžeta līdzekļiem Aģentūra sniedza 3677 (86,31% no gada plāna) personām (8.attēls).

8.attēls

Dalījumā pa pakalpojuma mērķa grupām, pakalpojumu saņēmuši: 2090 (56,8%) personas ar funkcionēšanas traucējumiem darbspējīgā vecumā, 319 (8,7%) personas ar funkcionēšanas traucējumiem pēc darbspējīgā vecuma, kuras strādā, 693 (18,9%) politiski represētas personas un nacionālās pretošanās kustības dalībnieki, 575 (15,6%) ČAES avārijas seku likvidēšanas dalībnieki un avārijas rezultātā cietušās personas un nebija nevienas personas ar prognozējamo invaliditāti (9.att.).

Lielākais sociālās rehabilitācijas pakalpojuma saņēmēju īpatsvars 2019.gadā bija personas ar funkcionēšanas traucējumiem darbspējīgā vecumā 2090 (56,8%), no kurām 1512 personas saņēma 21 dienas ilgu sociālās rehabilitācijas kursu, bet 578 personas saņēma 14 dienu rehabilitācijas kursu.

Aģentūra 2019.gadā turpināja sniegt sociālās rehabilitācijas ar ārstniecības elementiem pakalpojumu Nacionālo bruņoto spēku karavīriem pēc atgriešanās no starptautiskajām operācijām. 10 dienu rehabilitācijas kursu saņēma 74 karavīri, kas ir par 11personām vairāk nekā 2018.gadā.

2019.gada vasaras sezonā (jūlijs, augusts) 170 klientiem sniegti maksas stacionārie rehabilitācijas pakalpojumi un 507 klientiem sniegti maksas ambulatorie pakalpojumi, saskaņā ar Aģentūras maksas pakalpojumu cenrādi.

Lai noskaidrotu klientu apmierinātību ar saņemto pakalpojumu un priekšlikumus pakalpojuma pilnveidošanai, Aģentūra veic klientu aptauju, noskaidrojot klientu apmierinātību ar saņemtajiem rehabilitācijas pakalpojumiem un apzinot klientu priekšlikumus pakalpojumu pilnveidošanai. 2019.gadā 99% klientubija apmierināti ar saņemto sociālās rehabilitācijas pakalpojumu, kas liecina par augstu klientu apmierinātības līmeni.

2019.gadā Aģentūra ieviesusi vairākus jauninājumus:

* izveidota sensorā taka Aģentūras iekštelpā;
* iegādāta medicīnas iekārta fizioterapijā *Tera Trainers Tigo 510* – kas dod iespēju dažādot klienta fizioterapijas nodarbības intensitāti, stiprina klienta muskulatūru un palielina kustību apjomu locītavās, ļaujot maksimāli īsā laikā uzlabot klienta funkcionēšanas spējas un novērtēt funkcionēšanas izmaiņas dinamikā;
* iegādāts sensorais līdzsvara disks, kas palīdz fizioterapeitam uzlabot klienta funkcionēšanu, trenējot līdzsvaru un koordināciju;
* iegādāta *TRX piekares* treniņu sistēma. Tas ir efektīvs treniņu rīks gan cilvēkam, kuri vēlas uzlabot līdzsvaru un mobilitāti, kā arī mazināt kritienus un palīdz mazināt depresiju, stiprina dziļo muskulatūru. Piemērots visiem vecumiem un dažādiem laika apstākļiem.

# 4. Aģentūras darbības efektivitātes uzlabošana

Saskaņā ar 2019.gada Aģentūras kvalitātes vadības sistēmas audita plānu veikti visi plānotie auditi, Aģentūras vadībai iesniegti 30 neatbilstību/novērojumu ziņojums un sniegti 27 ieteikumi iekšējās kontroles sistēmas pilnveidošanai. Pārskata periodā ieviesti 25 ieteikumi. 12 auditos neatbilstības netika konstatētas.

Pārskata periodā saņemti trīs ārējo uzraudzības institūciju pārbaužu ziņojumi par Aģentūras darbības likumību. Sadarbībā ar Labklājības ministriju turpinās darbs pie pakalpojumu kvalitātes uzlabošanas, informācijas tehnoloģiju un personu datu apstrādes drošības pilnveidošanas un Aģentūras atbalsta funkciju efektivitātes uzlabošanas.

# 5. Personāls

Aģentūrā uz 2019.gada 1.janvāri bija 286 amatu vietas, t.sk. 9 (3,2 %) vispārējā civildienesta ierēdņu amata vietas. No 286 amata vietām aizpildītas 280. Faktiskais darbinieku skaits 342 darbinieki, t.sk.: ESF projekts “Atbalsts ilgstošajiem bedarbniekiem” - 9 darbinieki, ESF projekts “Personu ar invaliditāti vai garīga rakstura traucējumiem integrācija nodarbinātībā un sabiedrībā” - 25 darbinieki.

2019.gadā pieņemti darbā 162 darbinieki, atbrīvoti – 145 darbinieki (t.sk. pedagoģiskais personāls, kam darba tiesiskās attiecības Aģentūrā ir uz noteiktu laiku).

Aģentūras struktūrvienībās, kas veic pamatfunkcijas, nodarbināti 75% nodarbināto, vadības un atbalsta struktūrvienībās - 25% nodarbināto.

Vidējais nodarbināto vecums ir 48 gadi. Vairāk nekā trīs gadus Aģentūrā strādā 188 nodarbināto, no 1 līdz 3 gadiem - 71, bet mazāk kā 1 gadu – 83 nodarbinātie.

Augstākā izglītība ir 60% nodarbinātajiem, t.sk. 35% darbinieku ir maģistra grāds, vidējā izglītība ir 9% nodarbināto, bet vidējā profesionālā izglītība - 31% nodarbināto.

2019.gadā 186 Aģentūras darbinieki ir apmeklējuši 69 kvalifikāciju uzturošus seminārus, kursus, konferences (neskaitot ikgadējās apmācības ugunsdrošībā, informācijas tehnoloģijas datu drošībā). Tāpat Aģentūras darbinieki piedalījušies pieredzes apmaiņas braucienos gan Latvijā, gan uz ārvalstīm – uz Igauniju, lai piedalītos Eiropas Rehabilitācijas platformas (EPR) organizētajā konferencē “Less is more? Rethinkong resources for quality services”; uz Grieķiju (Atēnas), lai piedalītos Eiropas Rehabilitācijas platformas (EPR) organizētajā pasākumā “Workshop for Directors 2019 – General Assembly – Dealing with Complex Changing Environments to Ensure Quality Service Provision”, uz Beļģiju (Brisele, Lēvena), lai piedalītos Eiropas Rehabilitācijas platformas (EPR) organizētajā seminārā – darba grupā “Employment and job coaching skills”.

2019.gadā organizēta darbinieku apmierinātības aptauja. Aptauja veikta elektroniskā veidā, atbildes snieguši 82 darbinieki, kas ir 24% no visiem darbiniekiem. Aptaujas rezultātā konstatēts - darbiniekiem ir iespējas veikt interesantu un atbildīgu darbu, viņi izprot savus darba pienākumus, kuri atbilst viņu zināšanu un prasmju līmenim; vadītājs ir kompetents, ņem vērā izteiktos priekšlikumus darba pilnveidošanai, sniedz nepieciešamo profesionālo atbalstu;

lielāko stresu darbā izraisa: neskaidri darba uzdevumi, darba apjoms, darba izpildes termiņi; labākais novērtējums par labi padarītu darbu – darba algas palielinājums, prēmija; lai gan darbinieki ir apmierināti ar pašreizējo atalgojuma sistēmu (alga, piemaksas), darba samaksa ne vienmēr atbilst darbinieku prasmēm un kompetencei; darbinieki paļaujas uz vadītāju (struktūrvienības, Aģentūras) lēmumiem, taču viņi ne vienmēr ir pietiekami informēti par izmaiņām struktūrvienībā un /vai Aģentūrā.

10% no respondentiem ir lepni, ka strādā Aģentūrā un tikpat respondentu atzīst, ka darbs Aģentūrā viņiem dod gandarījumu, kas ir svarīgāks par finansiālo ieguvumu, savukārt 62% atzīst, ka darbs Aģentūrā ir iespēja veikt interesantu un atbildīgu darbu.

# 6. Komunikācija ar sabiedrību

Lai informētu sabiedrību par Aģentūras pakalpojumiem un to saņemšanas kārtību, Aģentūra regulāri aktualizē informāciju Aģentūras tīmekļvietnē [www.siva.gov.lv](http://www.siva.gov.lv), sociālajos tīklos, kā arī veido informatīvus materiālus par Aģentūras piedāvātajām veselības veicināšanas programmām, izglītības programmām u.c.

2019.gadā Aģentūra organizējusi vairākus informatīvus un izglītojošus pasākumus, svarīgākie no tiem: informatīvs pasākums ikvienam interesentam par personu ar invaliditāti un garīga rakstura traucējumiem integrāciju sabiedrībā un darba tirgū “Cilvēks.Prasmes.Iespējas”, Aģentūras Koledžas ikgadējā zinātniski pētnieciskā konference “Profesionālās rehabilitācijas pakalpojuma attīstība 20 gados un nākotnes izaicinājumi”, Atvērto durvju diena Aģentūras izglītības iestādēs un sociālās rehabilitācijas centrā. Aģentūra regulāri organizēt bezmaksas informatīvi izglītojošas lekcijas, piemēram, par godu Pasaules Ergoterapijas dienai lekcija “Kritienu riska profilakse un mājas vides pielāgošana” un “Kā mazināt nogurumu, ja strādā pie datora”, dietoloģes L.Neimanes vadītas bezmaksas lekcijas “Diētas svara samazināšanai. Jā un nē.”, lekcija par uztura lietošanu konkrētu saslimšanas gadījumu laikā, piemēram, 1.un 2.tipa diabēta gadījumā.

2019.gadā Aģentūra uzņēma viesus ne tikai no Latvijas, bet arī no citām valstīm: pieredzes apmaiņā no Ukrainas ieradās sanatorijas “*Карпаты*” pārstāvji, bet no Igaunijas – rehabilitācijas centra “*Astangu*” speciālisti. Latvijas Universitātes īstenotā projekta “*YouCareOn*” ietvaros Aģentūras izglītības iestādēs viesojās dažādu Eiropas valstu izglītības iestāžu pārstāvji, savukārt Valsts izglītības attīstības aģentūras programmas “*Euroguidance*” ievaros Aģentūrā viesojās karjeras konsultanti no Beļģijas. Lai gūtu jaunas zināšanas par izglītības procesu organizēšanu un īstenošanu personām ar invaliditāti, kā arī informāciju par sociālās rehabilitācijas norisi, Aģentūras pastāvīgi apmeklētāji ir studenti gan no Rēzeknes Tehnoloģiju akadēmijas studenti un studenti no Šauļu universitātes Lietuvā, gan arī Rīgas tehniskās universitātes un Rīgas Stradiņa universitātes studenti.

Ievērojot, ka Aģentūra iestājas par personu ar invaliditāti atbalstu, Aģentūra regulāri organizē diskusijas par problēmjautājumiem, piemēram: Saeimas Sociālo un darba lietu komisijas izbraukuma sēde, lai gūtu plašāku ieskatu par Aģentūras sniegtajiem sociālās rehabilitācijas pakalpojumiem; atzīmējot Starptautisko dienu cilvēkiem ar invaliditāti, rīkota diskusija, lai pārrunātu faktorus, kas ietekmē personu ar invaliditāti dzīves kvalitāti u.c.

Visskaļāk Aģentūras vārds 2019.gadā izskanēja Valsts kancelejas organizētajā konferencē valsts un pašvaldību darbiniekiem “Celmlauzis”, kurā atzinīgi novērtēja Aģentūras īstenotā ESF projekta ietvaros izveidotās un īstenotās prasmju apmācību programmas personām ar garīga rakstura traucējumiem - programmas novērtētas kā nozīmīga inovācija iestādē un Latvijā. ESF projekta īstenotās programmas nominēja arī Izglītības un zinātnes ministrijas rīkotajā konkursā “Saules laiva”, kur Aģentūras direktore saņēma pateicības rakstu par nozīmīgu ieguldījumu pieaugušo neformālās izglītības procesa veicināšanā un un kvalitatīva mācību procesa nodrošināšanā. Savukārt, sabiedrības integrācijas fonda rīkotās kustības “Dažādībā ir spēks” balva, kur Aģentūras direktore I.Jurševska saņēma apbalvojumu nominācijā “Mūsu darbinieki” par iekļaujošas darba vides radīšanu un dažādības vadību iestādē.

Aģentūras audzēkņi un studenti 2019.gadā popularizēja Aģentūras vārdu, pārstāvot Aģentūras izglītības iestādes dažādos pasākumos gan Latvijā, gan kaimiņvalstīs. Piemēram, JPV audzēkņi piedalījās starptautiskajās speciālo skolu sacensībās Lietuvā, Aģentūras izglītības iestāžu ansamblis “Spārni” piedalījās profesionālās izglītības iestāžu audzēkņu radošajā pasākumā “Radi, rādi, raidi 2019”, audzēkņi piedalījās “Paralimpiskā sporta diena Rīgas pilsētā 2019” un vieglatlētikas čempionātā Jelgavā. JPV audzēkņi piedalījās 11.starptautiskās tekstilmozaīkas festivālā “Rīgas tekstilmozaīka 2019”, savukārt Aģentūras īstenotā ESF projekta dalībnieces, kuras apguva neformālās izglītības prasmju programmu “Ziedu kārtošana”, piedalījās SIA “Zaļā josta” un Modes un Izklaides centra “Rīga Plaza” rīkotajā konkursā “Mans Zaļais dāvanu iesaiņojums”.

Lai veicinātu komunikāciju ar sabiedrību, Aģentūra sadarbojas ar nevalstiskajām organizācijām: Latvijas Cilvēku ar īpašām vajadzībām sadarbības organizācija Sustento, Invalīdu un viņu draugu apvienību Apeirons, Latvijas Neredzīgo biedrību, Latvijas Nedzirdīgo savienību, Latvijas darba devēju konfederāciju, un citām. Aģentūra ir biedrs: Latvijas koledžu asociācijā, Latvijas Karjeras attīstības atbalsta asociācijā, Eiropas rehabilitācijas platformā, Latvijas veselības tūrisma klasterī un Latvijas Viesnīcu un restorānu asociācijā.

# 7. Aģentūras 2020.gadā plānotie uzdevumi

Aģentūras darbības efektivitātes uzlabošanai un pakalpojumu attīstības nodrošināšanai plānots:

7.1. nodrošināt kvalitatīvus pakalpojumus Aģentūras klientiem:

* ievērojot COVID-19 ietekmi uz pakalpojumu īstenošanu, Aģentūra turpinās ieviest digitālus risinājumus profesionālās rehabilitācijas un profesionālās piemērotības noteikšanas pakalpojuma klientiem, veicinot pakalpojumu pieejamību un nepārtrauktību;
* pilnveidot profesionālās izglītības programmas atbilstoši darba tirgus pieprasījumam, pārskatīt izglītības programmu saturu, iekļaujot datorprasmju apguvi, veikt studiju virzienu akreditāciju;
* organizēt darbu atbilstoši MK noteikumiem Nr. 578[[1]](#footnote-1), izvērtēt sociālās rehabilitācijas pakalpojuma efektivitāti pēc izmaiņām sociālās rehabilitācijas saņēmēju mērķa grupā, efektivizēt pakalpojumu, tādējādi veicinot mērķētu pakalpojuma saņemšanu;
* ieviest jaunus klienta funkcionēšanas (neatkarības) spēju līmeņa un sociālās rehabilitācijas pakalpojuma efektivitātes noteikšanas instrumentus;
* turpināt darbu pie rehabilitācijas pakalpojuma reformas. Aģentūra izveidojusi darba grupu rehabilitācijas pakalpojuma reformai. Darba grupas mērķis: izstrādāt jaunu profesionālās rehabilitācijas pakalpojumu, savstarpēji integrējot sociālās un profesionālās rehabilitācijas, profesionālās piemērotības noteikšanas pakalpojumus;
* īstenot ESF projektu „Personu ar invaliditāti vai garīga rakstura traucējumiem integrācija nodarbinātībā un sabiedrībā” (Nr. Nr.9.1.4.1/16/I/001), ESF projekta “Subsidētās darba vietas bezdarbniekiem” (Nr. 9.1.1.2/15/I/001) pasākumu „Profesionālās piemērotības noteikšana” un ESF projekta “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”(Nr.8.5.1.0/16/I/001), nodrošinot ieviesto aktivitāšu ilgtspēju;
* aktualizēt [Ministru kabineta 2013. gada 24.septembra noteikumus Nr. 1002 „Sociālās integrācijas valsts aģentūras maksas pakalpojumu cenrādis”](http://likumi.lv/doc.php?id=260438), papildinot Aģentūras sniegto maksas pakalpojumu klāstu;

7.2. nodrošināt klientiem piemērotu, pielāgotu un drošu vidi un infrastruktūru, pastāvīgi uzturot un uzlabojot rehabilitācijas pakalpojuma sniegšanas infrastruktūru, t.sk. ievērojot noteiktos drošības pasākumus COVID-19 ierobežošanai;

7.3. informācijas un tehnoloģiju infrastruktūras nodrošināšana un pilnveidošana:

* uzturēt un papildināt IT nodrošinājumu, veicinot e-pakalpojumu attīstību, mazinot administratīvo slogu un birokrātiju;
* pilnveidot Aģentūras informācijas sistēmas, lai nodrošinātu ticamu datu uzkrāšanu, statistikas analīzi, dokumentu un informācijas apriti;

7.4. veikt sabiedrības informēšanu par Aģentūras darbu, t.sk. informēt sabiedrību par labās prakses piemēriem. Attīstīt sadarbību ar VARAM un VPVKAC, lai veicinātu pakalpojumu pieejamību un e-pakalpojuma attīstību. Organizēt informatīvās dienas pašvaldību sociālajiem dienestiem un rehabilitācijas institūcijām par sociālās rehabilitācijas pakalpojuma īstenošanu, veicinot izpratni par pakalpojuma mērķa grupu;

7.5. īstenot pilotprojektu – transportlīdzekļu pielāgošanas pakalpojums, organizējot 3 automašīnu pielāgošanu pie citiem pakalpojumu sniedzējiem

7.6. uzlabot darba vidi un darba organizēšanas sistēmu.

1. 2019.gada 3.decembra MK noteikumi Nr.578 “Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā” [↑](#footnote-ref-1)